4.การประกอบธุรกิจของแต่ละสายการบริการ

4.1 ธุรกิจที่ปรึกษาองค์กรและธุรกิจวาณิชธนกิจ

4.1.1 ลักษณะการบริการและการประกอบธุรกิจ

กลุ่มบริษัทฟินันซ่าให้บริการธุรกิจที่ปรึกษาองค์กรและธุรกิจวาณิชธนกิจภายใต้บริษัทย่อยที่อยู่ในประเทศไทยได้แก่
FSL โดยมีทีมงานวาณิชธนกิจที่มีประสบการณ์และความเชี่ยวชาญในด้านการระดมเงินทุน
การปรับโครงสร้างทางการเงิน
และการหาพันธมิตรทางธุรกิจมีลักษณะรายละเอียดของการให้คำปรึกษาทางการเงินในด้านต่างๆ
ดังนี้

  ให้คำปรึกษาด้านหนี้สิน

จัดหาเงินกู้สำหรับโครงการ (Project Finance) โดยให้บริการจัดเตรียมข้อมูลทางการเงิน และหาแหล่งเงินกู้ยืมจากสถาบันการเงินทั้งในประเทศและต่างประเทศ 

ปรับโครงสร้างหนี้ (Debt Restructuring) โดยให้คำแนะนำแนวทางการจัดโครงสร้างหนี้ จัดทำประมาณการทางการเงินและวิเคราะห์ความเป็นไปได้ของกิจการหลังปรับโครงสร้าง และเป็นตัวแทนในการเจรจากับเจ้าหนี้

  ให้คำปรึกษาด้านการควบรวมกิจการ

การเข้าซื้อหลักทรัพย์เพื่อครอบงำกิจการ

  ให้คำปรึกษาด้านการระดมทุน

การออกและเสนอขายหลักทรัพย์ประเภทตราสารทุน ตราสารหนี้ หรือตราสารกึ่งหนี้กึ่งทุน เช่น หุ้นสามัญ หุ้นบุริมสิทธิ หุ้นกู้ หุ้นกู้แปลงสภาพ และ ใบสำคัญแสดงสิทธิต่างๆ เป็นต้น

การนำหลักทรัพย์เข้าจดทะเบียนในตลาดหลักทรัพย์

การหาผู้ร่วมทุน (Private Equity) 

  ให้คำปรึกษาทางการเงินประเภทอื่นๆ

การบริหารความเสี่ยงทางการเงินโดยใช้อนุพันธ์ทางการเงิน(Financial Derivatives) 

การให้ความเห็นที่เป็นอิสระต่อรายการต่างๆ ของบริษัทมหาชนตามข้อบังคับของ ตลท. 

การบริหารทางการเงินทั่วไป

การประเมินมูลค่าของกิจการ

การศึกษาความเป็นไปได้ของโครงการ

การพัฒนาเครื่องมือทางการเงินต่างๆ เพื่อสนองความต้องการของลูกค้าแต่ละราย (Tailor-Made Financial Products) 

4.1.2 การตลาด ภาวะอุตสาหกรรมและการแข่งขัน

บริษัทย่อยจะให้ความสำคัญในด้านบริการและความสัมพันธ์กับลูกค้าทั้งที่เป็นบริษัทจำกัด บริษัทมหาชน
บริษัทจดทะเบียน หรือบุคคลทั่วไป โดยสามารถแบ่งกลุ่มลูกค้าเป้าหมายออกเป็น 2 กลุ่มใหญ่ดังนี้

กลุ่มลูกค้าใหม่ โดยรวบรวมรายชื่อบริษัทต่างๆ ที่มีศักยภาพ และอาศัยเครือข่ายความสัมพันธ์ของกลุ่มฟินันซ่า ที่มีอยู่เพื่อนำเสนอบริการที่ปรึกษาทางการเงินที่กลุ่มบริษัทมีความเชี่ยวชาญแบบครบวงจร 

กลุ่มลูกค้าเก่า เนื่องจากเป็นกลุ่มลูกค้าเดิมมีความความคุ้นเคยและเห็นผลงานและบริการที่ผ่านมา จึงเป็นข้อ ได้เปรียบการแข่งขันกับบริษัทอื่นๆ ดังนั้น การติดต่อกลุ่มลูกค้าอย่างใกล้ชิดและต่อเนื่องจะเป็น การสร้างความสัมพันธ์ที่ดี และมีโอกาสที่จะได้รับงานจากกลุ่มลูกค้าดังกล่าวอย่างต่อเนื่องใน อนาคต

เพื่อสร้างจุดเด่นในด้านบริการ จะนำเสนอบริการด้านการเงินอื่นๆ ที่มีอยู่ในกลุ่ม
นอกเหนือจากบริการด้านวาณิชธนกิจ เพื่อทำให้เกิดบริการแบบครบวงจร เช่น บริการด้านหลักทรัพย์
การลงทุน จัดหาแหล่งเงินทุนสนับสนุนธุรกรรม นอกจากนี้
เพื่อสร้างความไว้วางใจจากลูกค้าอย่างสม่ำเสมอ
จึงมีนโยบายที่จะรักษาและพัฒนาระดับคุณภาพของการบริการอย่างต่อเนื่องทั้งในเรื่องของความคิดริเริ่มในการแก้ปัญหาให้ลูกค้า
การเน้นถึงความเข้าใจในลูกค้าและอุตสาหกรรมที่ลูกค้าประกอบธุรกิจอยู่รวมทั้งการบริการที่ครบวงจร

แม้ว่าผลจากวิกฤติเศรษฐกิจในประเทศไทยและประเทศอื่นในแถบเอเซียที่ผ่านมา
ได้เกิดผลกระทบต่อธุรกิจวาณิชธนกิจ โดยเฉพาะในเรื่องของการระดมทุนเพื่อขยายธุรกิจ
การนำบริษัทเข้าจดทะเบียนในตลาดหลักทรัพย์ หรือการเข้าซื้อหลักทรัพย์เพื่อครอบงำกิจการ
อย่างไรก็ตาม ภาวะการณ์ดังกล่าวได้ทำให้บริการที่ปรึกษาทางการเงินในการปรับโครงสร้างหนี้
และการซื้อขายสิทธิแห่งหนี้สินเกิดขึ้นเป็นจำนวนมาก ซึ่งจะเห็นว่าแม้ในช่วงภาวะที่เศรษฐกิจมีปัญหา
บริการที่ปรึกษาทางการเงินยังสามารถเติบโตได้

ปัจจุบัน มีผู้ประกอบธุรกิจที่ปรึกษาทางการเงินเป็นจำนวนมาก
ซึ่งรวมถึงบริษัทที่ได้รับความเห็นชอบจากสำนักงาน ก.ล.ต. ณ วันที่ 2มีนาคม2554ทั้งหมดจำนวน74
ราย ซึ่ง 7 รายได้การขอระงับธุรกิจเป็นการชั่วคราว และบริษัทอื่นๆ
ที่ดำเนินธุรกิจใกล้เคียงกันทั้งที่อยู่ในประเทศและต่างประเทศอีกจำนวนมาก
ทำให้เกิดภาวะการแข่งขันที่สูง โดยมีปัจจัยด้านคุณภาพของทีมงาน ความเชี่ยวชาญในธุรกรรมต่างๆ
เครือข่ายความสัมพันธ์ และความคิดริเริ่มในการนำเสนอการแก้ปัญหาให้แก่ลูกค้า
เป็นปัจจัยสำคัญในการแข่งขัน

4.1.3 การจัดหาผลิตภัณฑ์และบริการ

ณ สิ้นปี 2553FSL มีทีมงานด้านวาณิชธนกิจรวมทั้งสิ้น 14คน มีผู้ได้รับความเห็นชอบจาก
ก.ล.ต.ให้เป็นผู้ควบคุมการปฏิบัติงาน 6ราย โดยมีนายวรภัค ธันยาวงษ์
เป็นผู้บริหารงานด้านวาณิชธนกิจ
ซึ่งมีประสบการณ์ในธุรกิจวาณิชกิจมาเป็นเวลานานและมีความสัมพันธ์ที่ดีต่อลูกค้า
โดยงานที่ได้รับส่วนใหญ่จะได้จากความสัมพันธ์และคำแนะนำจากลูกค้าเก่าและความชำนาญที่กลุ่มฟินันซ่ามีอยู่

ขั้นตอนหลักๆ ในการทำงาน
จะเริ่มจากการศึกษากฎระเบียบที่เกี่ยวข้องและศึกษาแนวทางในการแก้ปัญหาให้กับลูกค้า
ให้คำแนะนำ ตรวจสอบฐานะของกิจการ (Due Diligence)
โดยการสอบถามผู้บริหารและตรวจสอบเอกสาร
จัดเตรียมประมาณการทางการเงินหรือเอกสารที่เกี่ยวข้อง และประสานงานกับหน่วยงานที่เกี่ยวข้อง
โดยการดำเนินงานจะทำเป็นทีมดังนั้น หากสูญเสียบุคลากรไป
สามารถจัดหาบุคลากรเข้าปฏิบัติงานแทนได้ทันที จึงไม่ส่งผลกระทบใดๆ ในด้านการพึ่งพาบุคลากร
หรือปัญหาขาดแคลนบุคลากร

4.2 ธุรกิจบริหารกองทุน

4.2.1 ลักษณะการบริการ

การให้บริการในส่วนของธุรกิจบริหารกองทุนสามารถแบ่งออกเป็นสองส่วน คือ
กองทุนต่างประเทศและกองทุนรวมในประเทศที่ออกโดยกลุ่มฟินันซ่า

กองทุนต่างประเทศ

สำหรับกองทุนในต่างประเทศนั้น
เพื่อความคล่องตัวในการบริหารรายได้และค่าใช้จ่ายซึ่งเป็นสกุลเงินเหรียญสหรัฐบริษัทจึงให้ FFM
และ FCL ซึ่งเป็นบริษัทที่จดทะเบียนในต่างประเทศเป็นคู่สัญญากับกองทุนต่างๆ
ในการให้คำแนะนำด้านการลงทุนในหลักทรัพย์ของกิจการที่มีความเหมาะสมในการลงทุนแก่กองทุนที่จดทะเบียนในต่างประเทศลักษณะการให้บริการแก่กองทุนต่างประเทศสามารถแบ่งออกเป็น
2 ประเภทดังนี้

  1) ให้คำปรึกษาการลงทุนและบริหารกองทุน

กองทุนที่จดทะเบียนในต่างประเทศที่ได้รับบริการด้านที่ปรึกษาการลงทุนและบริหารกองทุนนั้นเป็นกองทุนขนาดเล็ก
(20 – 50 ล้านเหรียญสหรัฐฯ) ถึงขนาดกลาง (50 – 100 ล้านเหรียญสหรัฐฯ)
ที่มีผู้ลงทุนเป็นนักลงทุนสถาบันต่างประเทศ หรือนักลงทุนที่เป็นกองทุนต่างประเทศในตลาดเกิดใหม่
(Emerging Market Fund)
ที่ต้องการลงทุนโดยตรงในประเทศไทยและประเทศอื่นในแถบอินโดจีน
โดยจะช่วยดำเนินการจัดตั้งกองทุนและหาพันธมิตรนักลงทุนต่างประเทศที่มีความสนใจ
ซึ่งกองทุนต่างประเทศที่จัดตั้งขึ้นจะมีลักษณะกองทุนและนโยบายของแต่ละกองทุนที่แตกต่างกันไปตามความต้องการของผู้ลงทุน
กองทุนดังกล่าวมีลักษณะการลงทุนแบบโดยตรง (Direct Investment) ในหลักทรัพย์ประเภททุน
หรือตราสารกึ่งหนี้กึ่งทุนของกิจการที่เป็นทั้งบริษัทที่จดทะเบียนในตลาดหลักทรัพย์
หรือมิได้จดทะเบียนในตลาดหลักทรัพย์ที่มีความต้องการเงินทุนเพื่อใช้ขยายกิจการ
หรือปรับโครงสร้างธุรกิจ
ลักษณะการลงทุนโดยตรงนี้ผู้ที่เป็นที่ปรึกษาการลงทุนจะต้องทำการศึกษาในเชิงลึกในข้อมูลของบริษัทที่จะเข้าทำการลงทุนทั้งในแง่ของธุรกิจและการบริหารงานและต้องมีการเจรจาพร้อมทั้งการทำความเข้าใจกับผู้ถือหุ้นรายใหญ่ของบริษัทที่จะทำการลงทุนถึงการเข้าซื้อหุ้นและการร่วมลงทุนโดยกองทุนจะลงทุนในระยะเวลาประมาณ
3 – 5 ปี
และลงทุนในสัดส่วนที่มีนัยสำคัญโดยมีตัวแทนของกองทุนเข้าร่วมเป็นกรรมการของกิจการเพื่อจะได้ทำการเสนอแนะที่เป็นประโยชน์
และตรวจสอบติดตามผลการดำเนินงาน อนึ่ง
กองทุนต่างประเทศดังกล่าวเป็นกองทุนที่มิได้อยู่ภายใต้พระราชบัญญัติหลักทรัพย์และตลาดหลักทรัพย์และการกำกับดูแลของ
ก.ล.ต.

ในธุรกิจนี้ FFM จะทำการว่าจ้างให้ FNS เป็นผู้ศึกษาความเป็นไปได้ในการลงทุน
รวมทั้งการวิเคราะห์ผลการดำเนินงานและฐานะทางการเงินของบริษัทเป้าหมาย
ศึกษาและกำหนดรูปแบบการลงทุนและการจำหน่ายเงินลงทุน เงื่อนไขการลงทุน
และราคาที่เหมาะสมในการลงทุน รวมทั้งช่วยเจรจาต่อรองในเรื่องต่างๆ ที่เกี่ยวกับการลงทุน
นอกจากนี้ ยังเป็นผู้บริหารเงินลงทุน
โดยจะจำหน่ายหลักทรัพย์หรือเงินลงทุนในตลาดหลักทรัพย์หรือขายให้นักลงทุนอื่นที่สนใจ
เมื่อได้รับผลตอบแทนจากการลงทุนที่กำหนดไว้หรือมากกว่า
และนำผลกำไรที่ได้จ่ายตอบแทนให้กับผู้ลงทุน

  2) การดำเนินการและจัดการให้แก่กองทุน

การดำเนินการและจัดการให้แก่กองทุนต่างประเทศภายหลังเข้าลงทุนในกิจการใดๆ
ยังครอบคลุมถึงการให้บริการสนับสนุนต่อกองทุนในเรื่องอื่นๆ อีก เช่น

การทำบทวิเคราะห์ในทางเศรษฐกิจ อุตสาหกรรม และผลการดำเนินงานของบริษัทที่เข้าทำการลงทุน

การจัดการในเรื่องของการจัดเก็บผลประโยชน์เช่นเงินปันผลหรือเงินรับอื่นๆที่ได้จากสินทรัพย์ที่เข้าลงทุนและการชำระหนี้สินของกองทุนจากสินทรัพย์ของกองทุน

การเปิดบัญชีธนาคารของกองทุนรวมทั้งการติดต่อและรักษาความสัมพันธ์กับธนาคารพาณิชย์ต่างๆกับกองทุน

การทำบัญชีและการคำนวณมูลค่าสินทรัพย์สุทธิของกองทุน

การประสานงานกับหน่วยงานและตัวแทนของรัฐที่เกี่ยวข้อง

กองทุนต่างประเทศ 3แห่งที่อยู่ภายใต้การให้คำปรึกษา บริหาร และจัดการของ FFM และ FCLคือ SIF II FVF และ NSFVBFมีมูลค่าสินทรัพย์รวมของกองทุน ณ วันที่ 31 ธันวาคม 2553 ประมาณ 10ล้านเหรียญสหรัฐฯ รายละเอียดลักษณะของกองทุนและค่าตอบแทนในการให้บริการดังต่อไปนี้

(1) Siam Investment Fund II, L.P.

ลักษณะกองทุน เป็นกองทุนประเภทส่วนบุคคล (Private Equity Fund)
ประเภทที่สามารถทยอยเรียกชำระเป็นบางส่วนโดยกองทุนจะทำการเรียกชำระทุนเพิ่มตามความต้องการเงินในการลงทุนและมิได้จดทะเบียนในตลาดหลักทรัพย์

ขนาดของกองทุน ณ วันจัดตั้ง : มูลค่า 55.55 ล้านเหรียญสหรัฐฯ

อายุของกองทุน 10 ปีสิ้นสุดในปี 2552 และสามารถต่ออายุกองทุนได้อีก 2
ปีหากผู้ถือหน่วยลงทุนอนุมัติ

ทั้งนี้ ผู้ถือหน่วยลงทุนได้อนุมัติการปิดกองทุนในไตรมาสที่ 4 ปี 2553

นโยบายการลงทุน ลงทุนระยะยาวในหลักทรัพย์ประเภททุนตราสารหนี้ของกิจการที่ปรับโครงสร้างหนี้
หรือหลักทรัพย์ประเภทอื่นที่สามารถแปลงเป็นหลักทรัพย์ประเภททุนได้
ของทั้งบริษัทจดทะเบียนและไม่จดทะเบียนในประเทศไทย

มูลค่าสินทรัพย์ที่ใช้ในการคำนวณ ณ วันที่ 31ธันวาคม 2553: มูลค่าประมาณ 3ล้านเหรียญสหรัฐฯ

ค่าธรรมเนียมการบริหารกองทุน

(2) The Finansa Vietnam Fund

ลักษณะกองทุน กองทุนเปิด

ขนาดของกองทุน ณ วันจัดตั้ง : มูลค่าประมาณ3.7 ล้านเหรียญสหรัฐฯ

อายุของกองทุน -

นโยบายการลงทุน
ลงทุนในหลักทรัพย์จดทะเบียนและไม่ได้จดทะเบียนกับตลาดหลักทรัพย์ในประเทศเวียดนาม

มูลค่าสินทรัพย์ที่ใช้ในการคำนวณ ณ วันที่ 31ธันวาคม 2553: มูลค่าประมาณ3
ล้านเหรียญสหรัฐฯโดย FFM

ค่าธรรมเนียมการบริหารกองทุน ลงทุนในกองทุนประมาณ 2ล้านเหรียญสหรัฐฯ หรือประมาณร้อยละ
68

(3) The New-S Finansa Vietnam Balanced Fund

ลักษณะกองทุน กองทุนเปิด

ขนาดของกองทุน ณ วันจัดตั้ง : มูลค่าประมาณ4.1 ล้านเหรียญสหรัฐฯ

อายุของกองทุน -

นโยบายการลงทุน ลงทุนในหลักทรัพย์ตราสารทุนและตราสารหนี้ในประเทศเวียดนาม

มูลค่าสินทรัพย์ที่ใช้ในการคำนวณ ณ วันที่ 31ธันวาคม 2553: มูลค่าประมาณ4 ล้านเหรียญสหรัฐฯ

ค่าธรรมเนียมการบริหารกองทุน

ปัจจุบัน กลุ่มฟินันซ่าภายใต้การดำเนินงานของบริษัทย่อย FFM
มีสัญญาที่เกี่ยวข้องกับการให้บริการที่ปรึกษาและบริหารกองทุนทั้ง 3กอง
สรุปสาระสำคัญของสัญญาให้บริการที่ปรึกษาและบริหารกองทุนดังต่อไปนี้

(1) ชื่อสัญญา สัญญาบริหารและจัดการกองทุน (Management Company Service Agreement)
แก่กองทุน SIF II

  คู่สัญญา (1) FCL

  (2) SIF II

  วันที่ลงนาม 1 กุมภาพันธ์ 2543

  ระยะเวลาให้บริการ ตลอดอายุของกองทุน ทั้งนี้
  ผู้ถือหน่วยลงทุนได้อนุมัติการปิดกองทุนในไตรมาสที่ 4 ปี 2553

  ขอบเขตงาน เป็นผู้จัดการการลงทุน (Investment Manager) เพื่อให้คำปรึกษาการลงทุน
  (Investment advisory)
  จัดเตรียมบทวิเคราะห์การลงทุนเพื่อใช้ในการตัดสินใจลงทุนบริหารการลงทุน
  และดำเนินการและจัดการที่เกี่ยวข้องกับการลงทุนของกองทุน เช่น ติดตามผลการดำเนินงาน
  ดูแลผลประโยชน์ที่ได้จากเงินลงทุน จัดทำบัญชี และการคำนวณมูลค่าสินทรัพย์สุทธิของกองทุน

  ผลตอบแทน (1) ค่าที่ปรึกษา (Advisory Fees) ในช่วงเวลาที่ได้รับมอบหมายให้ลงทุน
  คำนวณจากอัตราร้อยละ 2.0 ต่อปี ของเงินลงทุนของกองทุน
  และหลังจากครบกำหนดระยะเวลาที่ได้รับมอบหมายให้ลงทุนแล้ว
  จะคำนวณจากเงินลงทุนสุทธิจากส่วนคืนทุนชำระล่วงหน้าเป็นรายไตรมาส

  (2) ส่วนแบ่งกำไร (Performance Fees) ในอัตราร้อยละ 20
  ของส่วนแบ่งกำไรของกองทุนที่เกินกว่าอัตราผลตอบแทนทบต้นของกองทุนที่ร้อยละ 10 ต่อปี
  (Compounded Annual Rate) โดยชำระเป็นรายปี

(2) ชื่อสัญญา สัญญาให้บริการ (Service Agreement) สำหรับ SIF II

  คู่สัญญา (1) FFM

  (2) FCL

  วันที่ลงนาม 1 กุมภาพันธ์ 2543

  ระยะเวลาให้บริการ ตลอดอายุของกองทุน ทั้งนี้
  ผู้ถือหน่วยลงทุนได้อนุมัติการปิดกองทุนในไตรมาสที่ 4 ปี 2553

  ขอบเขตงาน FCL ตกลงว่าจ้างให้ FFM ให้คำปรึกษาการลงทุนและการบริหารการลงทุนใน SIF
  II

  ผลตอบแทน FCL ตกลงจะชำระค่าจ้างให้แก่ FFM
  ตามงบประมาณของค่าใช้จ่ายในการดำเนินงาน (Operating Budget) ที่ FFM เสนอและ
  FCL พิจารณาให้ความเห็นชอบ

(3) ชื่อสัญญา สัญญาที่ปรึกษาการลงทุน (Investment Advisory Agreement) แก่กองทุน FVF

  คู่สัญญา (1) FFM

  (2) FVF

  วันที่ลงนาม 20 สิงหาคม2551

  ระยะเวลาให้บริการ ตลอดอายุของกองทุน

  ขอบเขตงาน FVF ตกลงว่าจ้างให้ FFM ให้คำปรึกษาการลงทุนและการบริหารการลงทุน

  ผลตอบแทน กองทุนจะชำระค่าบริการแบ่งออกเป็น 2 ส่วน

(1) ค่าที่ปรึกษา (Advisory Fees)คำนวณในอัตราร้อยละ 1.5 ต่อปีของมูลค่าสินทรัพย์สุทธิ
    โดยชำระเป็นรายเดือนตลอดอายุของกองทุน

(2) ส่วนแบ่งกำไร (Performance
    Fees)ในอัตราตามที่ตกลงไว้ถ้ามีกำไรและมูลค่าสินทรัพย์สุทธิต้องเกินกว่าร้อยละ 20

(4) ชื่อสัญญา สัญญาการบริหารกองทุน

  คู่สัญญา (1) FFM

  (2) NSFVBF

  วันที่ลงนาม กันยายน 2551

  ระยะเวลาให้บริการ ตลอดอายุของกองทุน

  ขอบเขตงาน NSFVBF ตกลงว่าจ้างให้ FFM บริหารกองทุน

  ผลตอบแทน กองทุนจะชำระค่าบริหารกองทุนร้อยละ 1.275 ของมูลค่าสินทรัพย์สุทธิ

ในปี 2553
มีการเพิ่มช่องทางธุรกิจโดยการรับงานการเป็นนายหน้าหาเงินทุนให้กับกองทุนในต่างประเทศ
โดยเริ่มจากงานระดมทุนให้กับกองทุนChina Long-Short Equity
Fundที่มีผลการดำเนินงานระดับแนวหน้าแห่งหนึ่งของจีน
โครงการที่กำลังจะดำเนินการต่อไปก็คือแผนการระดมทุนให้กับกองทุนต่างประเทศของอินเดียซึ่งอยู่ภายใต้การบริหารงานของบริษัทจัดการกองทุนที่ใหญ่ที่สุดในอินเดียชื่อ
Reliance
ADAด้วยความพยายามที่จะกระตุ้นความสนใจแก่นักลงทุนเกี่ยวกับประเทศเวียดนามอีกครั้ง
ฟินันซ่าได้ร่วมมือกับบริษัทบริหารสินทรัพย์ที่เป็นหน่วยงานหนึ่งของธนาคารระดับใหญ่แห่งหนึ่งของจีนเพื่อที่จะร่วมทุนจัดตั้งกองทุนจีน-เวียดนามขึ้นในช่วงไตรมาสสองของปี
2554

กองทุนในประเทศ

ในส่วนของกองทุนในประเทศนั้น FAM จะเป็นผู้ออกกองทุนหน่วยลงทุนต่างๆ
จำหน่ายแก่ประชาชนและเป็นผู้บริหารเงินที่ได้จากการจำหน่ายหน่วยลงทุนดังกล่าวโดยการลงทุนในหลักทรัพย์หรือสินทรัพย์อื่นหรือการหาดอกผลโดยวิธีอื่น
กองทุนที่ FAM ออกจำหน่ายเสนอแก่ผู้ลงทุนในประเทศประกอบด้วยกองทุนสำรองเลี้ยงชีพ
และกองทุนรวม ซึ่งรวมถึงกองทุนฟินันซ่า โกลบอล อโลเคชั่น กองทุนฟินันซ่า โกลบอล คอมมอดดิตี้
กองทุนเปิดดัชนีธุรกิจพลังงานและธุรกิจปิโตรเคมีและเคมีภัณฑ์กองทุนเปิดฟินันซ่าตราสารหนี้
และกองทุนเปิดหน่วยลงทุนฟินันซ่า โกลบอล ธีมเมติก เอควิติ้ส์โดยมีมูลค่าสินทรัพย์ภายใต้การบริหาร
ณ วันที่ 31 ธันวาคม 2553 อยู่ที่ 30,238 ล้านบาท

ตารางสรุปกองทุนภายใต้การบริหารของกลุ่มฟินันซ่าทั้งที่เป็นกองทุนในประเทศและกองทุนต่างประเทศ
มีดังนี้

[]

4.2.2 การตลาด ภาวะอุตสาหกรรมและการแข่งขัน

ในส่วนของกองทุนต่างประเทศ กลุ่มลูกค้าเป้าหมายได้แก่สถาบันการเงินชั้นนำ
หรือกองทุนต่างประเทศที่ลงทุนในตลาดเกิดใหม่ (Emerging Market Fund)
หรือกองทุนที่ลงทุนในกองทุนต่างๆ (Fund of Funds) ที่สนใจลงทุนในประเทศแถบเอเซีย
ในส่วนของกองทุนในประเทศ
กลุ่มลูกค้าเป้าหมายได้แก่ประชาชนทั่วไปที่ต้องการหาทางเลือกอื่นในการลงทุนนอกจากการฝากเงินกับธนาคารซึ่งให้อัตราผลตอบแทนที่ค่อนข้างต่ำโดยกลุ่มฟินันซ่าจะใช้จุดเด่นด้านประสบการณ์
ทีมงานที่มีความพร้อมและความเชี่ยวชาญ
ผลการดำเนินงานการบริหารกองทุนที่ผ่านมาและเครือข่ายความสัมพันธ์ที่มีในประเทศและต่างประเทศในการเข้าถึงบริษัทลงทุนเป้าหมาย
เป็นปัจจัยสำคัญในการทำการตลาดและแข่งขันในการบริหารกองทุน

ปัจจุบัน มีกองทุนต่างประเทศจำนวนมากที่จัดตั้งขึ้นเพื่อลงทุนโดยตรงในประเทศต่างๆ
และส่วนหนึ่งมีแนวโน้มที่จะลงทุนในประเทศแถบเอเซีย
โดยทั่วไปกองทุนต่างประเทศที่มีทีมงานซึ่งพร้อมและมีความเข้าใจในกฎหมาย
และกฎระเบียบที่เกี่ยวข้องของประเทศนั้นๆ จะเป็นผู้ดำเนินการลงทุนและบริหารเงินลงทุนเอง
อย่างไรก็ตาม มีกองทุนต่างประเทศหลายแห่งที่มีความสนใจลงทุนในประเทศที่เกิดใหม่
แต่ขาดทีมงานและความสามารถในการเข้าถึงบริษัทเป้าหมาย
ให้ความสนใจที่จะใช้บริการที่ปรึกษาและบริหารการลงทุนที่มีประสบการณ์มาช่วยให้คำปรึกษา
ดำเนินการและบริหารแทนกองทุน
ปัจจุบันมีผู้ให้คำปรึกษาการลงทุนแก่กองทุนต่างประเทศเป็นจำนวนมากทั้งที่อยู่ในประเทศไทยและในต่างประเทศ
ทำให้ภาวะการแข่งขันอยู่ในระดับสูง โดยผู้ให้บริการที่มีทีมงานบุคลากรที่พร้อมด้วยประสบการณ์
ความสามารถ ผลงานในอดีตด้านการบริหารกองทุนที่สามารถสร้างผลตอบแทนที่ดี
จะมีข้อได้เปรียบและเป็นปัจจัยแห่งความสำเร็จของธุรกิจนี้ โดยในประเทศไทยนั้น กลุ่มบริษัท
ฟินันซ่าเป็นหนึ่งในบริษัทชั้นนำในประเทศที่ให้คำปรึกษาและบริหารการลงทุน
โดยมีผลการดำเนินงานในอดีตที่ดี
มีความพร้อมในด้านบุคลากรและมีเครือข่ายความสัมพันธ์ที่กว้างกับบริษัทต่างๆ
ทั้งในประเทศไทยและต่างประเทศ
จึงได้รับความเชื่อมั่นจากหุ้นส่วนกองทุนต่างประเทศชั้นนำให้เป็นผู้บริหารกองทุน

ในส่วนของกองทุนภายในประเทศนั้น ณ สิ้นปี 2553มีบริษัทหลักทรัพย์จัดการกองทุนทั้งหมด 21
บริษัทมีกองทุนรวมที่จดทะเบียนแล้วทั้งสิ้น 1,429 กองทุน มูลค่าสินทรัพย์สุทธิ (NAV) ทั้งสิ้น 2,032
พันล้านบาทมีกองทุนสำรองเลี้ยงชีพจำนวน 482 กองทุนมูลค่าสินทรัพย์สุทธิ 574
พันล้านบาทและกองทุนส่วนบุคคลทั้งหมดมี 1,500 กองทุน มูลค่าสินทรัพย์สุทธิ 277 พันล้านบาท โดย
FAM มีส่วนแบ่งตลาดอยู่ที่ร้อยละ 0.89 ร้อยละ 2.07 และร้อยละ 0.08
ของกองทุนแต่ละประเภทตามลำดับ

4.2.3 การจัดหาผลิตภัณฑ์และบริการ

กลุ่มบริษัทฟินันซ่ามีทีมงานบุคลากรด้านให้คำปรึกษาบริหารการลงทุน
และการพัฒนาผลิตภัณฑ์ที่เป็นกองทุนต่างประเทศรวม 13คน ภายใต้การควบคุมดูแลของผู้บริหารหลัก
2ท่าน คือ นายยูจีน เอส. เดวิส และนายวรสิทธิ์ โภคาชัยพัฒน์ ซึ่งการดำเนินงานจะทำงานเป็นทีม
แบ่งเป็นทีมงานวิเคราะห์ทั้งที่อยู่ในประเทศไทยและสาขาสำนักงานในต่างประเทศเป็นผู้ดำเนินการวิเคราะห์ภาวะเศรษฐกิจและภาวะการลงทุนในประเทศที่ครอบคลุมการให้บริการ
และวิเคราะห์บริษัทเป้าหมายในการลงทุน โดยพิจารณาจากกิจการที่มีศักยภาพเติบโต
เป็นผู้นำตลาดอันดับต้นๆ มีผู้บริหารที่มีศักยภาพ แต่มีปัญหาด้านโครงสร้างทางการเงินเป็นปัจจัยหลัก
และนำเสนอแก่กองทุนต่างประเทศเพื่อพิจารณาหาโอกาสการลงทุนและผลตอบแทนที่คาดหวังจากการลงทุน
ทีมงานบริหารการลงทุนจะดำเนินการเข้าเจรจาในฐานะที่ปรึกษาของกองทุนกับผู้บริหารของบริษัท
เพื่อเสนอแนวทางการลงทุนและเงินทุนสนับสนุนแก่บริษัทเป้าหมาย
และทีมงานอีกส่วนหนึ่งจะคอยติดตามและประเมินผลการดำเนินงานของบริษัทดังกล่าวนำเสนอต่อคณะกรรมการของกองทุนต่างประเทศ
และเมื่อกองทุนมีผลตอบแทนจากการลงทุนในระดับที่พอใจ จะจำหน่ายเงินลงทุนเมื่อภาวะเหมาะสม

ในส่วนของกองทุนรวมภายในประเทศFAM จะเป็นผู้ออกหน่วยลงทุนจำหน่ายแก่ประชาชน
โดยมีเป้าหมายที่จะจัดตั้งกองทุนรวมใหม่ๆ ขึ้น พัฒนาการที่สำคัญของ FAM ในปี 2553
เริ่มจากการเปลี่ยนแปลงทีมผู้บริหารและนโยบายที่จะมุ่งเน้นการขยายตัวในส่วนธุรกิจกองทุนรวม
โดยในช่วงกลางปี 2553 คุณธีรพันธุ์ จิตตาลาน ได้เข้าดำรงตำแหน่งประธานเจ้าหน้าที่บริหารของ
บลจ. ฟินันซ่า (ก่อนหน้านี้เคยดำรงตำแหน่งกรรมการผู้จัดการของ บลจ. นครหลวงไทย)
และได้ดำเนินการวางรากฐานธุรกิจให้แก่องค์กรทั่วทุกด้าน
และการตัดสินใจที่จะมุ่งสู่ธุรกิจกองทุนรวมนั้น
เนื่องจากบริษัทมองเห็นโอกาสที่ธุรกิจทางด้านกองทุนรวมจะเติบโตต่อไปได้ดีกว่าเมื่อเทียบกับกองทุนสำรองเลี้ยงชีพ
ประกอบกับธุรกิจกองทุนรวมในประเทศไทยที่ยังไม่เติบโตเต็มที่แม้ว่าจะมีการแข่งขันสูง
ทำให้ยังมีโอกาสสำหรับบริษัทอย่าง FAM
ที่จะเพิ่มส่วนแบ่งการตลาดด้วยการนำเสนอนวัตกรรมการลงทุนหลากหลายเพิ่มเติมให้แก่นักลงทุน

FAM ได้จัดตั้งและเสนอขายกองทุนใหม่ๆออกสู่ตลาด เช่น กองทุนรวมตลาดเงิน
(มีส่วนทำให้สินทรัพย์ภายใต้การบริหารเติบโตเพิ่มขึ้นอีก 700 ล้านบาท ณ เดือนมกราคม 2554)
กองทุนรวมมีกำหนดอายุโครงการ และกองทุนรวมทริกเกอร์ เป็นต้น
โดยกองทุนรวมมีกำหนดอายุเป็นผลิตภัณฑ์ที่ได้รับความนิยมอย่างมากในหมู่นักลงทุนรายย่อยในประเทศไทยเนื่องจากเป็นกองทุนที่มีกำหนดระยะเวลาที่แน่นอนและให้ผลตอบแทนที่ดีกว่าดอกเบี้ยเงินฝากธนาคาร
กองทุนพันธบัตรรัฐบาลเกาหลีที่มีการป้องกันความเสี่ยงอัตราแลกเปลี่ยนเคยเป็นที่นิยมอย่างมาก
แต่ด้วยอัตราผลตอบแทนที่ลดลงในปี 2553 บลจ. ฟินันซ่า
จึงได้นำพันธบัตรรัฐบาลโปรตุเกสที่ทำการป้องกันความเสี่ยงจากอัตราแลกเปลี่ยนออกนำเสนอทดแทน
และยังมีผลิตภัณฑ์กองทุนตราสารหนี้เอกชนไทยอีกด้วย นอกจากนี้ บลจ. ฟินันซ่า
ยังได้จัดตั้งกองทุนรวมทริกเกอร์ซึ่งลงทุนในหุ้นไทย
โดยสามารถทำให้ผลการดำเนินงานถึงเป้าหมายและปิดกองทุนได้ในปี 2553

สำหรับธุรกิจกองทุนสำรองเลี้ยงชีพมีการเปลี่ยนแปลงในแง่ของลูกค้าและสินทรัพย์ภายใต้การบริหารไม่มากนัก
แต่ได้มีการโอนย้ายลูกค้ากองทุนสำรองเลี้ยงชีพเข้าสู่แบบแผนกองทุน “ไลฟ์ ไซเคิล” เสร็จสิ้น
ซึ่งเป็นแบบแผนที่สมาชิกกองทุนสามารถเลือกการลงทุนตามสภาวการณ์ที่เหมาะกับระดับความเสี่ยงที่ตนเองยอมรับได้
และเริ่มเป็นที่รู้จักในวงการอุตสาหกรรมกองทุนในด้านความน่าสนใจ
ซึ่งจะเป็นผลดีต่อบริษัทในการช่วยดึงดูดลูกค้ากองทุนสำรองเลี้ยงชีพรายใหม่ในอนาคต

4.  ธุรกิจการลงทุนโดยตรง

บริษัทและบริษัทย่อยในกลุ่มฟินันซ่ายังมีการลงทุนโดยตรงในบริษัทและ/หรือกองทุนต่างๆ
เพื่อเป็นการดำเนินการเพื่อสนับสนุนหรือเพื่อการขยายธุรกิจของกลุ่ม

การลงทุนโดยตรงของกลุ่มฟินันซ่าในช่วงปีที่ผ่านมามีดังนี้

  ในปี 2551 FFM ได้ลงทุนในกองทุนฟินันซ่า เวียดนาม ฟันด์ หรือ FVF ในสัดส่วนร้อยละ 54
  ของมูลค่ากองทุนทั้งสิ้น 3 ล้านเหรียญสหรัฐฯ เพื่อเป็นเงินลงทุนเริ่มต้นของกองทุน

  ในปี 2552 FNS ลงทุนในบริษัทหลักทรัพย์ ฟินันเซีย ไซรัส จำกัด (มหาชน)
  ที่เกิดจากการควบรวมกัน 3 ฝ่ายระหว่างส่วนธุรกิจนายหน้าซื้อขายหลักทรัพย์ของ FSL บล.ไซรัส
  จำกัด (มหาชน) และบล.สินเอเซีย จำกัดโดยณ สิ้นปี 2552 บริษัทถือหุ้นใน บล.ฟินันเซีย ไซรัส
  ร้อยละ
  19.6และจัดเป็นบริษัทร่วมในกลุ่มฟินันซ่าจากการที่บริษัทได้ส่งตัวแทนเข้าดำรงตำแหน่งในคณะกรรมการของบล.ฟินันเซีย
  ไซรัส

  FFM ลงทุนในบริษัทหลักทรัพย์ ฟินันซ่า (ฮ่องกง) จำกัด (FSHK)
  ซึ่งมีวัตถุประสงค์ให้บริการเป็นนายหน้าซื้อขายหลักทรัพย์และให้คำปรึกษาแก่บริษัทของประเทศสาธารณรัฐประชาชนจีนที่จดทะเบียนในตลาดหลักทรัพย์ของฮ่องกงFFM
  ถือหุ้นใน FSHKร้อยละ100 โดย FSHK มีทุนจดทะเบียนเรียกชำระแล้วจำนวน 10
  ล้านเหรียญฮ่องกง

  ในปี 2553 FNS ลงทุนเพิ่มในบริษัทหลักทรัพย์ ฟินันเซีย ไซรัส จำกัด (มหาชน)
  ทำให้สัดส่วนการถือหุ้นเพิ่มขึ้นเป็นร้อยละ 19.84ณ สิ้นปี 2553

  FNS ลงทุนเพิ่มในบริษัทหลักทรัพย์จัดการกองทุน ฟินันซ่า จำกัด (FAM) จำนวน 100 ล้านบาท
  ตามที่ FAM ได้เพิ่มทุนจดทะเบียนจาก 100 ล้านบาท เป็น 200 ล้านบาท

  FNS ลงทุนเพิ่มในบริษัท พรอสเพค ดีเวลลอปเมนท์ จำกัด (PD) ตามที่ PD
  เพิ่มทุนจดทะเบียนและเสนอขายหุ้นต่อบริษัทและบุคคลภายนอก
  ทำให้สัดส่วนการถือหุ้นของบริษัทเป็นร้อยละ 49.90

4.4 ธุรกิจนายหน้าซื้อขายหลักทรัพย์

การให้บริการนายหน้าซื้อขายหลักทรัพย์ จะดำเนินการผ่านบริษัทหลักทรัพย์ ฟินันเซีย ไซรัส จำกัด
(มหาชน) ซึ่งเป็นบริษัทร่วมของบริษัทรายละเอียดบริการของบริษัทร่วมสามารถดูได้จาก
www.fnsyrus.com